OzLabs/hebrew-wiki-articles huggingface dataset:
האוניברסיטה הממלכתית של ניז'ני נובגורוד

אוניברסיטת ניז'ני נובגורוד הממלכתית על שם ניקולאי לובצ'בסקי (ברוסית: Нижегородский государственный университет им. Н. И. Лобачевского ,ННГУ) היא המכון האקדמי הגדול והוותיק ביותר בניז'ני נובגורוד וסביבתה. האוניברסיטה כוללת 19 פקולטות, 132 קתדרות וששה מכוני מחקר מדעיים.

האוניברסיטה נפתחה בינואר 1916, ובשנים 1932–1990 נודעה כאוניברסיטת גורקי הממלכתית. ב-2009 קיבלה מעמד של אוניברסיטת מחקר לאומית.

האוניברסיטה נחשבת למעסיקה השלישית בגודלה בניז'ני נובגורוד, אחרי מפעל הרכבים של גורקי וחברת הרכבות העירונית.

מוטו האוניברסיטה הוא למעשה אמרה המתנוססת במבואת הכניסה למתחם, מילים שאמר, יליד העיר ובוגר האוניברסיטה, המתמטיקאי ניקולאי לובצ'בסקי: "כאן במקום הזה צריכים לבוא, הצעירים שלא שומעים מילים ריקות בלי שום מחשבה, צלילים מסוימים נטולי משמעות. אלה לומדים כי כל אלה קיימים למעשה...".

==היסטוריה==
האוניברסיטה נפתחה בינואר 1916 כאחת משש אוניברסיטאות עממיות ברוסיה (לצד רוסטוב ופרם ואחרות). באותה עת האוניברסיטה הייתה למוסד להשכלה גבוהה הראשון בעיר.

ב-1918 המכון הפוליטכני של ורשה היה לחלק מהאוניברסיטה ובאותה שנה הפכה לאוניברסיטה ממלכתית, הממומנת ישירות על ידי המדינה.

ב-1921 ירד מאוד מספר הפקולטות באוניברסיטה, בעקבות צו ממשלתי שפירק את כל הפקולטות להיסטוריה ופילולוגיה ברחבי המדינה כולה והפיכתן לפקולטות למדעי החברה. ב-1922 מספר המרצים ירד מ-239 ל-156.

באפריל 1930 האוניברסיטה פורקה אך כעבור שנה הוקמה מחדש.

במהלך שנות ה-30 של המאה ה-20 האוניברסיטה הורחבה לפעילויות בתחומים נוספים בין היתר הודות למאמצים של אלכסנדר אנדרונוב שפיתוח אסקולה לתורת הבקרה. תלמידו יורי ניימרק הוביל להקמת פקולטה לקיברנטיקה ומתמטיקה חישובית.

מאז מרץ 1956 האוניברסיטה נקראת על שם ניקולאי לובצ'בסקי.

==מבנה==
===פקולטות===

===מכונים===
*מכון המחקר המדעי לכימיה
*המכון לפיזיקה וטכנולוגיה
*המכון למכניקה
*המכון למתמטיקה ומחשבים
*המרכז לביולוגיה מולקולרית ואקולוגיה אזורית
*המכון למחקרים אסטרטגיים
*המכון לדוקטורנטים ותארים מתקדמים
*האקדמיה הקטנה לניהול ממלכתי
*ספריית אוניברסיטת ניז'ני נובגורוד
*המרכז לננוטכנולוגיה

==מפורסמים מבוגרי האוניברסיטה==
*בוריס נמצוב, סגן ראש ממשלת רוסיה, שר בממשלה
*סרגיי קיריינקו, ראש ממשלת רוסיה לשעבר

==קישורים חיצוניים==

* 

* [http://www.cts.unn.ru/ מרכז אגודת הסטודנטים של אוניברסיטת ניז'ני נובגורוד]

ניז'ני נובגורוד
קטגוריה:ניז'ני נובגורוד
ברכת שהכל נהיה בדברו

"על ה[[חלב... אומר שהכל". למרות שהחלב נוצר על ידי אכילת ירק של בעל חיים, אין הוא נחשב ש"גידולו מן הארץ"]]
ברכת "שֶׁהַכֹּל נִהְיָה בִּדְבָרוֹ" היא אחת מברכות הנהנין שיש לברך לפני האכילה. ברכת שהכל נתקנה על כל מאכל שאינו מהצומח, כגון בשר, חלב, ביצים ופטריות, וכן על כל המשקים מלבד יין ושמן זית. ככלל, ברכת שהכל היא הברכה על כל מאכל שאין לו ברכה מיוחדת אחרת.

כמו כן תיקנו לברך 'שהכל' גם על מאכל שמקורו מן הצומח במקרה שהוא נאכל שלא כפי הדרך הרגילה לאכלו, כגון אכילת תפוח אדמה חי או פירות מקולקלים שעדיין ראויים קצת לאכילה. 

== מהות הברכה ודיניה ==
ברכה זו היא ברכה ראשונה, כלומר אומרים אותה לפני האכילה ואסור להפסיק בינה לבין האכילה. הברכה אינה כוללת בתוכה פירוט מסוים בדומה לברכות האחרות המפרטות את סוג המזון, כגון לחם, תבשיל או פרי, אלא משמשת כהודאה כללית "שהכול נהיה בדברו" ולכן היא פוטרת את כל סוגי המאכלים שאין עליהם ברכה ספציפית, ובדיעבד, גם אם עשו ברכה כזו על כל סוג אוכל אחר – היא פוטרת. בנוגע לדין אם בירכה על לחם ויין ראו להלן.

== המאכלים שברכתם שהכל ==
ברכת שהכל נתקנה על מאכלים שאין גידולם מן הארץ, כגון מאכלים שמקורם בבעלי חיים - בשר דגים וביצים, או שמקורם אינו מהקרקע, כגון מים, החורגים מן הכלל הזה הן הפטריות שאפילו שהן גדלות בקרקע ברכתן שהכל, מכיוון שמבואר בתלמוד שיניקתן היא מהאוויר והן אינן יונקות מהקרקע. 

כמו כן מאכלים שברכתם המקורית אינה שהכל והתקלקלו או שהשתנתה צורתם עד שאין נכרת צורתם המקורית, כגון פירות שנטחנו, ברכתם שהכל וכן פירות בוסר שלא הבשילו.

==המקור במשנה==
בברייתא המובאת בתלמוד נאמר: "תנו רבנן: על דבר שאין גדולו מן הארץ, כגון בשר בהמות חיות ועופות ודגים אומר שהכל נהיה בדברו. על החלב ועל הביצים ועל הגבינה אומר שהכל".

בהמשך הברייתא מפורט, כי לא רק על אוכלים שאינם מיני מזון (בורא מיני מזונות או המוציא לחם מן הארץ) או יין או פירות העץ או הארץ - מברכים "שהכול", אלא גם על מהמינים המנויים, אם נתקלקלה צורתם ואינם במעלה הרגילה של לחם, פרי העץ או האדמה, כמו הפת שעפשה, יין שהקרים, או תבשיל שעבר צורתו, גם עליהם אומר שהכל. כמו כן, על המלח ועל הזמית ועל כמהין ופטריות אומר שהכל, למרות שהם בוקעים מתוך הארץ או גדלים עליה (פטריות), אין הם יונקים מים ממנה אלא מהאוויר.

==לחם ויין==
בתלמוד נחלקו רבי יוחנן ורב זירא האם ברכת שהכל פוטרת בדיעבד גם לחם ויין או שמא משום חשיבותם של מאכלים אלו הם צריכים דווקא את ברכתם המיוחדת. לדעת ר' זירא לא פטר ולדעת ר' יוחנן פטר. להלכה נפסק כר' יוחנן ואף מאכלים אלו נפטרים בברכה זו.

==קישורים חיצוניים==

* הרב אליעזר מלמד, [https://ph.yhb.org.il/10-08-03/ על מה מברכים שהכל] באתר פניני הלכה
* 

==הערות שוליים==

קטגוריה:ברכות הנהנין
סטרובוסקופ

חשיפה ארוכה של כדור מקפץ, המואר 25 פעמים בשנייה באמצעות מבזק מחזורי]]
סְטְרוֹבּוֹסְקוֹפ הוא מכשיר המיועד לצפייה בעצמים נעים, בהפרשי זמן קבועים. המכשיר משמש למדידת אותה תנועה ולחקירתה. לרוב משמש הסטרובוסקופ לצפייה בתנועה מחזורית מהירה.

== סוגים ==
מבזק מחזורי מקצועי

=== סטרובוסקופ מכני ===
גליל שבהיקפו מספר זוגי של חריצים (מקבילים לציר הגליל) במרווחים קבועים. הצופה מביט בעצם הנע מבעד לזוגות חריצים נגדיים, בזמן שהגליל מסתובב סביב צירו בתדירות הרצויה. תדירות הצפייה היא מכפלת תדירות הסיבוב במספר החריצים. אפשרות אחרת היא שימוש בזוג חריצים - אחד קבוע והשני חולף על פניו בתדירות הרצויה. צפייה דרך חריץ אחד שנע לא מביאה לתוצאה הנדרשת.

הסטרובוסקופ המכני מבוסס על המצאות דומות מהמאה ה-19, ששימשו להצגת סרטונים קצרים, כגון הפנקיסטיסקופ, והזואיטרופ. מקור השם "סטרובוסקופ" בשמה של אחת מהמצאות אלה. ביוונית, סטרובוס (στρόβος) פירושו סחרור.

=== מבזק מחזורי===

נורה מהבהבת בתדירות שניתנת לשינוי. לצורך כך דרושה נורה שיכולה להדלק ולכבות בזמן קצר בהרבה מזמן המחזור, למשל נורת התפרקות חשמלית בגז, או דיודה פולטת אור.

המבזק המחזורי הומצא בשנת 1931, על ידי הרולד יוג'ין אדג'רטון מהמכון הטכנולוגי של מסצ'וסטס, לחקר תנועת מנוע סינכרוני.

== תוצא סטרובוסקופי ==
{| class="toccolours mw-collapsible" align="left" style="clear:left;" width=260px border=0
!המחשה
|-
-
|כאשר תדירות ההבהוב שווה לתדירות הסיבוב של המחוג (במרכז), נראה שהמחוג במנוחה. כאשר תדירות ההבהוב גבוהה במקצת (מימין), נראה כי המחוג נע לאחור.
|}
לשימוש בסטרובוסקופ השפעה מיוחדת על מראיתה של תנועה מחזורית מהירה: כאשר תדירות הצפייה <math>\ f_s</math> היא שבר יסודי מתדירות תנועת העצם <math>\ f_r</math>, העצם יראה נייח. אם תדירות הצפייה נמוכה במעט מתדירויות אלה, יידמה כי העצם נע באיטיות קדימה (בכיוון התנועה האמיתי). אם תדירות הצפייה גבוהה במקצת, יידמה כי העצם נע לאחור.

באופן כללי יותר, כאשר יחס התדירויות, <math>\ f_r/f_s = n/m</math>, הוא שבר (מדומה או אמיתי) מצומצם עם מכנה, <math>\ m</math>, קטן, העצם עשוי להיראות במנוחה ב-<math>\ m</math> מקומות לאורך מסלולו, בו זמנית. עם שינוי תדירות הצפייה בקרבת תדירויות אלה, יידמה כי דמויות העצם נעות באיטיות קדימה או אחורה. תדירות תנועה זו נתונה על ידי: <math>\ f_w=f_r-\frac{n}{m}f_s</math>.

עבור עצם מסתובב בעל סימטריה סיבובית <math>\ N</math>, למשל גלגל עם <math>\ N</math> חישורים, יש להכפיל את <math>\ f_r</math> במספר זה. מספר החישורים הנצפה יהיה <math>\ mN</math>.

== שימושים ==

הסטרובוסקופ משמש בעיקר לצפייה בגופים מסתובבים או רוטטים, ומדידת התדירות שלהם.
*אקדח הצתה למנוע בעירה פנימית הוא מבזק מחזורי, המשמש לקריאת הזווית של גל הארכובה ברגע ההצתה.
*סטרובוסקופיה של שפתות הקול משמשת לבדיקה רפואית של צרידות.
*כיול תדירות הסיבוב של מכשיר פטיפון, בעזרת נורת גז, שמאירה בתדירות כפולה משל רשת החשמל, ושנתות מתאימות על היקף הפלטה המסתובבת, או על התקליט.
*טיונר סטרובוסקופי לכיוון כלי נגינה. גלגל שבהיקפו שנתות מסתובב בתדירות מתאימה לגובה הצליל המיועד, מואר בסנכרון עם אות השמע. זהו הטיונר המדויק ביותר.
*בבתי דפוס, משמש מבזק מחזורי לבקרת איכות בזמן הדפסה מהירה ומתמשכת. המבזק מאיר בקצב שבו מודפסים עמודים זהים.

== ראו גם ==
*אשליית גלגל העגלה

== לקריאה נוספת ==
* Van Veen, Frederick (1966) Handbook of Stroboscopy, General Radio Company, West Concord, Massachusetts, USA

==קישורים חיצוניים==

* 

קטגוריה:מכשירי מדידה
קטגוריה:מכשירים אופטיים
סיניה נתניהו

סיניה נתניהו (נולדה בשנת 1965) היא ד"ר לכלכלה, מומחית לכלכלת משאבי טבע ותשתיות מים. שימשה בתפקיד המדענית הראשית של המשרד להגנת הסביבה מיוני 2011 ועד לאוגוסט 2018.

== ביוגרפיה ==
נולדה בישראל ליעקב ונעמי הללי. למדה לתואר ראשון במחלקה לכלכלה של אוניברסיטת מרילנד בארצות הברית, ואת עבודת הדוקטורט עשתה באוניברסיטה זו בתחום כלכלת חקלאות ומשאבי טבע. במשך השנים עסקה בשירותי ייעוץ בתחומי סביבה וכלכלה לממשלות בישראל ובחוץ לארץ ולארגונים בינלאומיים ובהם אונסק"ו והאיחוד האירופי.

בין 1998 ל-2005 הייתה חברת סגל אוניברסיטת בן-גוריון בבאר שבע במחלקה להנדסת תעשייה וניהול ומרצה בפקולטה לחקלאות של האוניברסיטה העברית בירושלים.

בין השנים 2009–2011 עבדה כמנהלת בכירה בחטיבת הפיתוח העסקי של חברת תה"ל לתכנון מים ועסקה במימון הפרויקטים שהחברה מפתחת בישראל ומחוץ לישראל.

ביוני 2011 התמנתה למדענית הראשית של המשרד להגנת הסביבה, ופרשה מתפקידה באוגוסט 2018 לאחר 7 שנים בתפקיד. בסוף 2020 מונתה למנהלת התוכנית לסביבה והערכת השפעות בריאותיות באזור אירופה בארגון הבריאות העולמי.

ב-1998 ערכה יחד עם מנחה הדוקטורט שלה, פרופסור ריצ'רד ג'סט , את הספר "Conflict and Cooperation on Trans-Boundary Water Resources (Natural Resource Management and Policy)" העוסק בקונפליקטים ושיתופי פעולה סביב מקורות מים חוצי גבול מדינתי.
== חיים אישיים ==
הייתה נשואה לפרופ' נתן נתניהו ולהם בן ובת.

===אילן יוחסין===

==קישורים חיצוניים==
* 
* [https://infospot.co.il/n/Sinaia_Netanyahu_resigns "סיניה נתניהו פורשת מתפקידה"], באתר אינפוספוט, 20 באוגוסט 2018
* שמעון וילנאי, [https://kenes-media.com/flipbook/%d7%a2%d7%99%d7%aa%d7%95%d7%9f-%d7%99%d7%91%d7%95%d7%9c-%d7%a9%d7%99%d7%90-13-8-2020/ ריאיון החודש עם סיניה נתניהו], "יבול שיא", 13 באוגוסט 2020, עמ' 20-12

==הערות שוליים==

קטגוריה:כלכלניות ישראליות
קטגוריה:כלכלנים ישראלים
קטגוריה:מדענים ראשיים במשרד להגנת הסביבה
סיניה
קטגוריה:סגל אוניברסיטת בן-גוריון בנגב: הנדסת תעשייה וניהול
קטגוריה:סגל האוניברסיטה העברית בירושלים: חקלאות, מזון וסביבה
קטגוריה:עובדי המשרד להגנת הסביבה
קטגוריה:מומחים לאיכות הסביבה
קטגוריה:עובדי ארגון הבריאות העולמי
קטגוריה:בעלות תואר דוקטור מאוניברסיטת מרילנד
קטגוריה:בעלי תואר דוקטור מאוניברסיטת מרילנד
קטגוריה:ישראליות שנולדו ב-1965
קטגוריה:ישראלים שנולדו ב-1965
שמואל פרסוב (אמן)

כרטיס התלמיד של פרסוב ב"בצלאל"
שמואל פֶּרְסוֹב (א' באדר ה'תרמ"ה, 20 בפברואר 1885 – כ"ח בטבת ה'תשכ"א, 16 בינואר 1961) היה אמן ישראלי יליד רוסיה.

==ביוגרפיה==
פרסוב נולד בפּוֹצֶ'פּ שברוסיה. עד גיל 18 למד בישיבה מסורתית מקומית. ביחד עם בניו של הרב, אורי ניסן גנסין ומנחם גנסין, החל לעסוק באמנות, ובשנת 1905 עלה לארץ ישראל והצטרף למחזור הראשון של תלמידי "בצלאל" כתלמיד בכיתה העליונה. לאחר סיום לימודיו שימש פרסוב כראש המחלקה לעיצוב פיליגרן ב"בצלאל" והיה מעורב בניהול "מושבת בצלאל" בבן שמן.
בשנת 1908 נישא לפועה הילמן (1885–1963), שאותה הכיר במטבח הפועלים בירושלים. לזוג נולדו חמישה ילדים, בהם בועז פרסוב, שהיה חבר ב"קבוצת הרועים" בשייח' אבריק ונפטר בשנת 1936 (נקבר בבית הקברות של אגודת השומרים), ושחקן הקולנוע והתיאטרון נחמיה פרסוף.

ב-1913 היה שותף ביחד עם זאב רבן ומאיר גור אריה בהקמת בית המלאכה לאמנות "מנורה". בנוסף לפעילותו בבצלאל היה פרסוב חבר מפלגת "הפועל הצעיר" וחבר "חובבי הבמה העברית". בשנת 1923 היגר פרסוב לארצות הברית. משפחתו הצטרפה אליו ב-1929.

בשנת 1949 חזר לישראל ושימש כמורה בבית הספר "מאיר שפיה". בשנותיו האחרונות התגורר בקיבוץ שדות ים, שם התגוררה בתו, תמר.

ב-16 בינואר 1961, נפטר ונקבר בבית העלמין קיסריה.

==קישורים חיצוניים==
* 

==הערות שוליים==

קטגוריה:פסלים ישראלים
קטגוריה:סגל בצלאל, בית מדרש לאמנות ולמלאכות-אמנות
קטגוריה:אנשי העלייה השנייה
קטגוריה:חברי הפועל הצעיר
קטגוריה:אישים הקבורים בשדות ים
קטגוריה:שדות ים: אישים
קטגוריה:ישראלים שנולדו ב-1885
קטגוריה:ישראלים שנפטרו ב-1961
דלתא B

הדלתא B או תור-דלתא B היה משגר לוויינים אמריקאי ששימש לשיגור תשעה לוויינים בין 1962 ל-1964. הטיל היה נגזרת של התור-דלתא והיה בן למשפחת טילי הדלתא.

שלבו הראשון של המשגר היה טיל תור. שלבו השני היה שלב בשם דלתא D (שהיה שיפור של שלב הדלתא המקורי) והשלב השלישי היה שלב בשם אלטאיר 1.

כל השיגורים בוצעו ב-LC-17B מנמל החלל קייפ קנוורל והושלמו בהצלחה למעט השיגור האחרון. שיגורו המפורסם ביותר הוא שיגור הלוויין סיינקום-2 שהיה ללוויין הראשון שהושם במסלול גאוסטציונרי (סיינקום-1 היה אמור להיות הראשון וגם הוא שוגר על משגר דלתא B אך כשל חלקי גרם ללוויין להגיע למסלול הלא נכון).

==ראו גם==
*משגר לוויינים

==קישורים חיצוניים==

* [http://astronautix.com/lvs/deltab.htm Encyclopedia Astronautica Delta B (אנגלית)]

קטגוריה:סדרת טילי דלתא
מערכת ניהול תוכן

מערכת ניהול תוכן (באנגלית: Content Management System, בקיצור: CMS) היא יישום מחשב אשר מיועד לניהול, עריכה ופרסום תכנים באתר אינטרנט או אינטראנט (פנים ארגוני). המערכת מאפשרת בדרך כלל הרשאות למספר משתמשים.

== מטרות המערכת ==
מערכת ניהול תוכן נועדה לפשט יצירה ותחזוקה של אתרי אינטרנט. בעזרת CMS ניתן לערוך, ליצור ולנהל תוכן, ללא יכולות טכניות מורכבות. מערכות אלה מאפשרות פרסום של דפי אינטרנט עשירים בתכנים, כגון: דפי חדשות, פוסטים, דפי וויקי, דפי מידע, רשימות, לוחות שנה דינמיים. מלבד זאת, משמשות כפלטפורמות לאתרים כגון: בלוגים, אתרי תדמית, אתרים עסקיים, חנויות, פורטפוליו וכדומה.

תכונה חשובה שיש למערכות ניהול תוכן היא האופציה להוסיף MetaData – מידע אודות המידע, נמצא "מעל" הנתונים, מתאר את התכונות של הנתונים ברמת הפשטה גבוהה.

בעזרת מטא-דאטה ניתן לתייג קבצים, דפי אינטרנט וישויות נוספות. מטא-דאטה מאפשר לנו לחפש בצורה חכמה יותר ולקטלג מידע בצורה קלה ואינטואיטיבית על ידי מילות מפתח (כמו שאנחנו עושים עם האש-טאגס ברשתות החברתיות, שהוא סוג של מטא-דאטה).

את מערכות ניהול התוכן ניתן לחלק לשתי קטגוריות: מוצרי מדף בקוד סגור (Wix, SharePoint) ומוצרי מדף בקוד פתוח (WordPress, ג'ומלה ו-Ghost).

== היסטוריה ==
אתרי אינטרנט עושים שימוש במערכות ניהול תוכן (מוצרי מדף סגורים, וכאלה אשר עושות שימוש בקוד פתוח). המערכת הכי פופולרית מבחינת כמות משתמשים היא WordPress.

בעשור השני של המאה ה-21 נעשה מאמץ להנגיש את מערכות ניהול התוכן לציבור ולפשט את תהליך בניית האתרים.

חברות מסחריות רבות לקחו על עצמן את הצורך לפשט את תהליך בניית האתרים ויצרו מערכות Drag and Drop ("גרירה") לבניית אתרים. אחת המערכות הפופולריות ביותר כיום היא Wix אשר מאפשרת בנייה של אתרים פשוטים במהירות.

מערכת ניהול תוכן שנעשה בה שימוש נרחב אצל גופים וחברות גדולות היא SharePoint המתאפיינת בפונקציונליות רבה, אינטגרציה לכלי "אופיס", רמת אבטחה גבוה ועמידה בעומסים.

מערכות נפוצות:
* דרופל
* ג'ומלה
* וורדפרס
* Google Sites
* SharePoint
* Umbraco
* מערכות ויקי כגון מדיה-ויקי

בנוסף למערכות ניהול תוכן כלליות, המאפשרות שליטה נרחבת בתוכן האתר ובעיצובו, נפוצות גם מערכות ניהול תוכן ייעודיות, לניהול בלוגים, לניהול פורומים וכדומה. מערכות ניהול תוכן מאפשרות יצירה ועריכה של דפי אינטרנט בלי להכיר את תגיות HTML שביסודן של דפים אלה, באמצעות ממשק משתמש נוח (לעיתים ממשק WYSIWYG המאפשר לערוך תוכן בצורה שבה המשתמש רואה את התוצר הסופי של איך התוכן יראה כמו בעורך תמלילים).

==ראו גם==
* בניית אתר אינטרנט

==קישורים חיצוניים==

* 
* 

קטגוריה:פיתוח יישומי ווב
קטגוריה:מערכות מידע
גשר בן-אליעזר

שלט הנחת אבן הפינה
הקדשת הגשר לאריה בן-אליעזר
גשר בן אליעזר מבט מלמטה
גשר בן-אליעזר הוא גשר על נחל הירקון בתחומי העיר תל אביב המחבר את שדרות רוקח דרך רחוב התערוכה עם רחוב דיזנגוף ורחוב הירקון.
== היסטוריה ==
ב-23 בפברואר 1938, תקופה של שגשוג והתרחבות של העיר תל אביב, הונחה אבן פינה לגשר, בטקס רב רושם בנוכחות ראש העיר ישראל רוקח והנציב העליון סר ארתור ווקופ שהיה אז ביום סיור ופרידה מתל אביב עם סיום תפקידו. פרנסי תל אביב הבטיחו לווקופ שהגשר ייקרא על שמו, בשל תרומתו לפיתוח תל אביב ואהדתו לנושא הציוני. 

אולם בעקבות פרוץ מלחמת העולם השנייה ומחסור בכספים, הגשר לא הוקם. דיונים על הצורך לבנות גשר במקום התקיימו החל מאמצע שנות ה-60 של המאה ה-20. בשלב מסוים הוצע להעביר את גשר הביילי ששימש את רחוב אבן גבירול עד השלמת גשר בר-יהודה, כחלופה זמנית, אולם גם כוונה זאת לא יצאה אל הפועל. בסופו של דבר הגשר נחנך בשנת 1977 ונקרא על שם אריה בן-אליעזר. 
בתודעה הציבורית, שמו של ווקופ שויך לגשר רדינג שהוקם על ידי חברת החשמל עוד באמצע שנת 1937.

באוגוסט 1987 נסגר זמנית חלק הגשר המאפשר נסיעה דרומה לצורך עבודות תחזוקה דחופות.

==קישורים חיצוניים==

* 
==הערות שוליים==

בן-אליעזר
קטגוריה:הצפון הישן: תחבורה
קטגוריה:שדרות רוקח
Saxobeats

Saxobeats (בעברית: סקסובט) הוא אלבום הבכורה של הזמרת הרומניה, אלכסנדרה סטאן. האלבום יצא לאור ב-29 באוגוסט 2011, תחת חסותה של חברת התקליטים פליי און רקורדס. שירי האלבום נכתבו בעיקר על ידי מרסל פרודן ואנדרי נימירסקי, והקולטו בסטודיו "מען". שני כותבי ומפיקי האלבום גילו את סטאן בבר קריוקי, והציעו לה לחתום על חוזה שבו היא תוציא אלבום אולפן אחד.

באותה שנה שבה יצא האלבום, סטאן הוציאה את הסינגל השיווקי הראשון מתוכו, "Show Me the Way". הסגנון המרכזי בו עוסק האלבום הוא הדאנס וה-Hi-NRG. מן האלבום יצאו ארבעה סינגלים, כשהבולט ביותר מביניהם הוא, "Mr. Saxobeat" שזכה להצלחה עולמית, ומכירותיו מסתכמות בכ-10 מיליון עותקים בכל רחבי העולם, כש-1 מיליון עותקים נמכרו בארצות הברית בלבד.

== רקע והפקה ==
את האלבום כתבו והפיקו מרסל פרודן ואנדריי נמירסקי, בין השנים 11–2009. השניים גילו את סטאן בבר קריוקי בין אותם שנים, ולאחר מכן חתמה סטאן על חוזה של הוצאת אלבום אולפן אחד.

תאריך יציאתו המקורי של האלבום הוא ב-29 באוגוסט 2011, אך בשל הצלחתו הרבה הוחלט כי האלבום יצא מחדש בבריטניה, יפן, ומדינות נוספות ב-2012.

== הצלחה ==
עם יציאתו נכנס האלבום אל המקום ה-15 ביפן, ועל פי איגוד תעשיית המוזיקה של יפן (RIAJ), מכירותיו במדינה עומדות על כ-68,000 עותקים. כדי לקדם את האלבום, הופיעה סטאן באולמות קונצרטים רבים, והוציאה מתוכו ארבעה סינגלים. "", יצא כשיר ללא אלבום כבר ב-16 בדצמבר 2009, אך מאוחר יותר הוחלט שהוא יהיה הסינגל הראשון מתוכו. לאחר מכן יצא "Mr. Saxobeat", שזכה להצלחה עולמית ומכר למעלה מ-10 מיליון עותקים, והפך את סטאן לאחד מן האמנים הבודדים שעשו זאת.

בסמוך להוצאת שני הסינגלים הראשונים מן האלבום, הוציאה סטאן שני סינגלים נוספים, "", ו-"1.000.000". שניהם זכו להצלחה פושרת בעולם, והיו הסינגלים הסוגרים מתוך האלבום.

==רשימת רצועות==

== מיקומי שיא ==
האלבום זכה להצלחה נאה במצעדים, ואף נכנס אל המקום ה-15 ביפן.

== נתוני מכירות ==
{| class="wikitable sortable"
!מקום
!תאריך
!מכירות
|-
!יפן (RIAJ)
| מאי 2012
|68,0000
|}

==קישורים חיצוניים==

== הערות שוליים ==

קטגוריה:אלבומי בכורה מ-2011
קטגוריה:אלבומי אלכסנדרה סטאן
קטגוריה:אלבומי חברת קולומביה רקורדס
עסקים גדולים

עסקים גדולים (באנגלית: Big Business) הוא סרט קומי אמריקאי משנת 1988, בבימויו של ג'ים אברהמס ובכיכובן של בט מידלר ולילי טומלין. עלילת הסרט, אשר נכתבה בהשראת המחזה "קומדיה של טעויות" מאת ויליאם שייקספיר, מתארת את סיפורם של שני זוגות של תאומות זהות, אשר הוחלפו בלידתן.

==תקציר העלילה==
הזוג שלטון הלך לאיבוד באמצע וירג'יניה המערבית. מאחר שגברת שלטון חשה בצירי לידה, השניים נאלצים להגיע לבית חולים מקומי. הרופא מסרב לקבל אותם, בטענה שבית החולים משרת אך ורק עובדים של מפעל מקומי, ומר שלטון קונה בו במקום את המפעל - ובכך אשתו הופכת לזכאית לטיפול בבית החולים. זמן קצר לאחר מכן, מגיע הזוג רטליף לאותו בית חולים, על מנת ללדת. כל אחת משתי הנשים יולדת זוג תאומות זהות, אולם הרופא והאחות הקשישים שבמקום מתבלבלים, ומערבבים בין התינוקות. מר וגברת שלטון מחליטים להעניק לשתי הבנות שלהם את השמות סיידי ורוז. מר רטליף שומע במקרה את שיחתם, ומציע את אותם שני השמות לאשתו, והיא מסכימה.

כ-40 שנה מאוחר יותר, שתי הבנות למשפחת שלטון הופכות לנשיאות חברה תאגידית מצליחה בבעלות משפחתית. סיידי שלטון (בט מידלר) היא אשת עסקים קשוחה וקרירה. רוז שלטון (לילי טומלין) מעוניינת בחיים פשוטים יותר. בינתיים, המפעל שרכש מר שלטון נמצא בסכנת סגירה. רוז רטליף (לילי טומלין), אחת העובדות, נשלחת מטעם המפעל אל העיר הגדולה, על מנת לשכנע את הבעלים של החברה שלא לסגור את המפעל. אליה מצטרפת אחותה התאומה סיידי רטליף (בט מידלר), שגדלה איתה בכפר, אך חולמת על חיים מתוחכמים יותר בעיר הגדולה.

שני זוגות התאומות מגיעים אל מלון פלזה בניו יורק, וכך מתחילה קומדיה של טעויות וחילופי זהויות.

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
| בט מידלר
| סיידי שלטון / סיידי רטליף
|
|-
| לילי טומלין
| רוז שלטון / רוז רטליף
|
|-
| מייקל גרוס
| ד"ר ג'יי מרשל
|
|-
| בארי פרימוס
| מייקל
|
|-
| מישל פלאסידו
| פאביו אלבריסי
|
|-
| פרד וורד
| רון דימיק
|
|-
| סת' גרין
| ג'ייסון
|
|-
| דניאל גרול
| צ'אק
|
|-
| אדוארד הרמן
| גראהם שרבורן
|
|-
| דבורה ראש
| בינקי שלטון
|
|-
| ניקולאס קוסטר
| האנט שלטון
|
|-
| ג'יי.סי. קווין
| גארת' רטליף
|
|-
| ג'ו גריפאסי
| פקיד קבלה
|
|-
| ג'ון ויקרי
| מנהל מלון
|
|-
| מארי גרוס
| ג'ודי
|
|-
| צ'יק הרן
|
| בתפקיד עצמו
|-
|}

==ביקורות ותגובות==
הסרט זכה לביקורות שליליות בעיקר, ולציון 25% באתר ריכוז הביקורות Rotten Tomatoes, מתוך 12 ביקורות.

==מועמדויות וזכיות בפרסים==
על תפקידה בסרט זה זכתה בט מידלר בשנת 1989 בפרס American Comedy Award בקטגוריית השחקנית הקומית הטובה ביותר בתפקיד ראשי.

==ראו גם==
* חטיפה נעימה

==קישורים חיצוניים==

==הערות שוליים==

קטגוריה:סרטי 1988
קטגוריה:סרטים אמריקאיים
קטגוריה:סרטי קומדיה
קטגוריה:סרטים על אחיות
קטגוריה:תאומים באמנות
דלתא C

הדלתא C או ת'ור-דלתא C היה משגר לוויינים אמריקאי ששימש לשיגור 13 לוויינים בין 1963 ל-1969. הטיל היה בן למשפחת טילי הדלתא.

שלבו הראשון של המשגר היה טיל ת'ור-DSV-2. שלבו השני היה שלב בשם דלתא D (שהיה שיפור של שלב הדלתא המקורי) והשלב השלישי היה שלב בשם אלטאיר-2. למשגר דלתא C-1 היה שלב שלישי מסוג FW-4D שהיה חזק יותר מהאלטאיר-1. במשגר דלתא C-1 נעשו שניים או שלושה שיגורים (לא ידוע בבירור).

כל השיגורים בוצעו ב-LC-17 מנמל החלל קייפ קנוורל. רוב השיגורים שלחו לווייני מחקר של נאס"א למסלול לווייני נמוך.

==ראו גם==
*משגר לוויינים

==קישורים חיצוניים==

* [http://astronautix.com/lvs/deltac.htm Encyclopedia Astronautica Delta C (אנגלית)]

קטגוריה:סדרת טילי דלתא
דלתא D

הדלתא D או תור-דלתא D היה משגר לוויינים אמריקאי ששימש לשיגור 2 לווייני תקשורת ב-1964 ו-1965. המשגר היה שדרוג של הדלתא C ואחד ממשפחת טילי הדלתא.

שלבו הראשון של המשגר היה טיל תור-DSV-2A. שלבו השני היה שלב בשם דלתא D (שהיה שיפור של שלב הדלתא המקורי) והשלב השלישי היה שלב בשם אלטאיר-2. ההבדל המרכזי ביותר בין הדלתא C לדלתא D היה שלדלתא D נוספו שלושה מאיצי קסטור 1 לשלבו הראשון.

שני השיגורים בוצעו ב-LC-17A מנמל החלל קייפ קנוורל והושלמו בהצלחה.

==ראו גם==
*משגר לוויינים

==קישורים חיצוניים==

* [http://astronautix.com/lvs/deltad.htm Encyclopedia Astronautica Delta D (אנגלית)]

קטגוריה:סדרת טילי דלתא
רוברט פיירפאקס

רוברט פיירפאקס (באנגלית: Robert Fayrfax; 23 באפריל 1464 - 24 באוקטובר 1521) היה מלחין אנגלי מתקופת הרנסאנס, הנחשב לבולט ולמשפיע ביותר בתקופות המלוכה של הנרי השביעי והנרי השמיני, מלכי אנגליה.

== חייו ==

פיירפאקס נולד בדיפינג גייט, לינקולנשייר. הוא נהנה מחסותה של הדמות החשובה ביותר בתחום התרבות בחצרו של הנרי השביעי, אם המלך ליידי מרגרט בופורט. במהלך השנים כיהן בתפקידים רשמיים שונים מטעם החצר. בשנים 1498 עד 1502 היה נגן העוגב ואחראי על המוזיקה במנזר סנט אלבנס. פיירפאקס למד באוניברסיטת קיימברידג' וקיבל תואר ראשון במוזיקה בשנת 1501 ותואר שני בשנת 1504. בשנת 1511 קיבל דוקטורט במוזיקה מאוניברסיטת אוקספורד.

משנת 1516, במשך ארבע שנים רצופות, הגיש פיירפאקס למלך הנרי השמיני קבצים של יצירותיו ועל כך קיבל תגמולים כספיים. בשנת 1520 הנהיג את הקאפלה המלכותית בביקור ממלכתי בצרפת. 

רוברט פיירפאקס מת בשנת 1521, אולי בסנט אלבנס, שם נקבר.

== יצירות והשפעה == 

מיצירותיו של פיירפאקס שרדו שש מיסות, שני מגניפיקאטים, שלושה-עשר מוטטים, שירים בתשעה קולות ושתי יצירות אינסטרומנטליות. המיסות שלו כוללות את ה"תרגיל" שהגיש כעבודת הדוקטורט שלו, המיסה Oh quam glorifica. אחת המיסות, Regali ex progenie, הועתקה בקולג' המלכותי למוזיקה בקיימברידג' ושלוש מיסות (Salve regina,Regali Magnificat ומיסה לא גמורה, Ave lumen gratiae נמצאות ב"ספר המקהלה של אטון". אחת המיסות שלו, O bone Jesu, שנכתבה בהזמנת ליידי מרגרט בופורט, נחשבת למיסה הפרודית הראשונה.

פיירפאקס תואר כדמות ראשונה במעלה בממסד המוזיקלי של זמנו וכמלחין נערץ בדורו. ליצירתו הייתה השפעה רבה על מלחינים מאוחרים יותר, בהם ג'ון טאוורנר ותומאס טאליס.

== הקלטות ==
<div style="direction: ltr;">
* The Masses (Missa O Quam Glorifica, Missa Tecum Principium, Missa Albanus, Missa O Bone Jhesu, Missa Regali Ex Progenie). Andrew Carwood/David Skinner: The Cardinall's Musick. ASV Records|ASV's Gaudeamus label: 3 CDs CDGAX353.
</div>

== קישורים חיצוניים ==

* 
* 
<div style="direction: ltr;">
* [http://www.hoasm.org/IVM/Fayrfax.html Robert Fayrfax biography on hoasm.org]
* [http://www.answers.com/topic/robert-fayrfax Robert Fayrfax biography on Answers.com]
</div>

==הערות שוליים==

קטגוריה:מלחינים אנגלים
קטגוריה:מלחינים מתקופת הרנסאנס
קטגוריה:ילידי 1464
קטגוריה:נפטרים ב-1521
פנחס הדיין

רבי פנחס בן רבי משולם הדיין מאלכסנדריה (שנת לידה לא ידועה, פרובאנס צרפת – שנת פטירה משוערת, 1200 אלכסנדריה מצרים) היה חכם מחכמי פרובנס שהיגר למצרים, והתקבל לתפקיד הדיין של אלכסנדריה בהמלצתו של הרמב"ם.

במשך כל שנות כהונתו של פנחס הדיין באלכסנדריה, הוא עמד בקשרי מכתבים עם הרמב"ם. ההתכתבות התקיימה בשפה העברית, שכן רבי פנחס לא שלט בערבית.

יחסיו של פנחס הדיין עם הרמב"ם ידעו עליות ומורדות, ובאיגרת שנכתבה אליו על ידי הרמב"ם באחת השנים הראשונות לשבתו של רבי פנחס על כס הדיינות במצרים, הוא משמיע באוזניו דברי תוכחה.

רבי פנחס היה מראשוני המתפלמסים עם הרמב"ם בקשר עם חיבורו הגדול משנה תורה, ומעבר להשגותיו על דרכי הפסיקה שלו, האשים את הרמב"ם כי הוא התיר לבעל קרי, להתפלל בבית כנסת, ולקרוא בתורה ללא טבילה. כן התרעם רבי פנחס על הרמב"ם כאילו לא התייחס אליו בכבוד בפני דיינים אחרים, או ששמע גנותו מפי אנשים אחרים ולא מיחה בידם.

הרמב"ם באיגרת המוזכרת לעיל, משיב לרבי פנחס הדיין על כל טענותיו, ומפריך אותן אחת לאחת. 

== הערות שוליים ==

קטגוריה:חכמי פרובנס
קטגוריה:אלכסנדריה: רבנים
ג'ניפר גריי

ג'ניפר אליס גריי (באנגלית: Jennifer Elise Grey; נולדה ב-26 במרץ 1960)
היא שחקנית קולנוע יהודייה אמריקאית. התפרסמה בדרמה המוזיקלית "ריקוד מושחת", בתפקיד שהקנה לה מועמדות לפרס גלובוס הזהב, ובסרט קומדיית הנעורים "שמתי ברז למורה" בתפקיד ג'ייני, אחותו של תלמיד התיכון פריס ביולר.

==חיים אישיים==
גריי שנולדה בניו יורק סיטי, היא בתם של שחקן הקולנוע היהודי אמריקאי זוכה פרס אוסקר ג'ואל גריי והשחקנית-זמרת היהודייה ג'ו ויילדר.
למדה ריקוד ומשחק בבית הספר הפרטי "בית ספר דלטון" שבמנהטן.
למדה משחק מקצועני ב"בית הבובות השכונתי" תחת הדרכתו של השחקן סנפורד מייסנר.
גריי הייתה מאורסת לכוכבי הקולנוע מתיו ברודריק וג'וני דפ, הייתה נשואה משנת 2001 לשחקן קלארק גרג ואמא לבת אחת.
בשנת 1987 נפצעה גריי בתאונת דרכים בעת שנסעה עם השחקן מתיו ברודריק בצפון אירלנד, בתאונה נהרגו שני אנשים וברודריק הואשם בנהיגה רשלנית. בשנת 2021 התגרשה מקלארק גרג, שהייתה נשואה לו 20 שנה.

==קריירת משחק==
גריי החלה את דרכה כרקדנית בפרסומת למשקה "ד"ר פפר". ב-1984 הופיעה לראשונה בקולנוע בסרט המלחמה הבדיוני "שחר אדום" ובתפקיד קטן בסרטו של פרנסיס פורד קופולה "מועדון הכותנה".
ב-1986 שיחקה בקומדיית הנעורים "שמתי ברז למורה" בתפקיד ג'ייני, אחותו של תלמיד התיכון פריס ביולר (מתיו ברודריק).

הפכה לכוכבת קולנוע בשנת 1987 בזכות הופעתה בדרמת ההתבגרות המוזיקלית "ריקוד מושחת", בה שיחקה גריי נערה ניו יורקית בשם פרנסיס האוזמן המגיעה לאתר הנופש ומתאהבת במורה לריקוד ג'וני קאסטל (פטריק סווייזי).
על הופעתה הזכורה ביותר בקולנוע הייתה גריי מועמדת לפרס גלובוס הזהב על ההופעה הקומית/מוזיקלית הטובה ביותר.
בשנת 2000 שיחקה בדרמה הרומנטית "סודות של אהבה" בתור ג'אניס גאררו חברתו של הפרסומאי באדי אמראל (בן אפלק) וב-2001 בסרטו של אבי נשר "פולחן".
בשנת 2010 זכתה גריי בתחרות הריקודים "רוקדים עם כוכבים" ביחד עם בן זוגה לתחרות, הרקדן דרק האף'. בשנת 2011 שיחקה לצד אוסטין באטלר וספנסר לוק בסרט "שודדי הסלבס" (The Bling Ring) אשר מבוסס על סיפור אמיתי שקרה בהוליווד.

== פילמוגרפיה נבחרת ==
ג'ניפר גריי לצד השחקן [[ויליאם בולדווין בטקס פרסי האוסקר 1988|טקסט=]]
* פזיז (1984)
* שחר אדום (1984)
* מועדון הכותנה (1984)
* גלגלי תהילה (1985)
* שמתי ברז למורה (1986)
* ריקוד מושחת (1987)
* תככים וזוהר בברודוויי (1989)
* רצח במיסיסיפי (1990) - סרט טלוויזיה 
* שחר אדום (1992)
* סודות של אהבה (2000)
* פולחן (2001)
* קית' (2008)
* חגורה אדומה (2008)
* שודדי הסלבס (2011)
*בעינייך (2014)
* אבא אווזה (2018) - דיבוב
*בנפרד (2019)
*Bittersweet Symphony (2019)
*מורטל קומבט: ג'וני קייג', אקשן! <small>(אנ')</small> (2023) - דיבוב 
*A Real Pain (2024) 

=== טלוויזיה ===
* זה כמו, אתם יודעים... (1999–2001)
* ג'ון מסינסינטי (2007)
* Gwen Shamblin: Starving for Salvation(2023) - סרט טלוויזיה של Lifetime

==קישורים חיצוניים==

קטגוריה:ניו יורק: אישים
קטגוריה:שחקניות קולנוע וטלוויזיה יהודיות אמריקאיות
קטגוריה:שחקני קולנוע וטלוויזיה יהודים אמריקאים
קטגוריה:זוכי רוקדים עם כוכבים (ארצות הברית)
קטגוריה:אמריקאיות שנולדו ב-1960
קטגוריה:אמריקאים שנולדו ב-1960
בוגדאן לפושניאנו

רפובליקה מולדובה]]
בוגדאן לפושניאנו מכונה גם בוגדאן הרביעי (רומנית: Bogdan Lăpușneanu; אוגוסט 1553–1577 מוסקבה) היה שליט נסיכות מולדובה בין מרץ 1568 – פברואר 1572. בגיל 15 ירש את כס המלכות בעקבות התפטרות אביו, השליט אלכסנדרו לפושניאנו, שהתפטר ב 16 במרץ 1568 והלך למנזר.

==רקע משפחתי==
בוגדאן היה בנם של אלכסנדרו לפושניאנו ושל אשתו רוקסנדרה, בתו של פטרו רארש והשתייך לענף של בית מושאט.

==מלכותו==
רוב שנות מלכותו התנהלו בחסות אמו, רוקסנדרה, עד לפטירתה ב-21 בנובמבר 1570.
התבלט כחסיד של מדיניות פרו-פולנית: היה קשור בקשרי משפחה עם כמה משפחות אצולה מפולין וכרת בריתות עם ממלכה זו, השכנה מצפון. ב-2 באוקטובר 1569 כתב מכתב שבו נשבע אמונים למלך זיגמונד הזקן.
מדיניותו הכעיסה את הבויארים המולדבים בראשותו של ירמיה גוליה צ'רנאוציאנול (=איש צ'רנוביץ) שחששו מהתעצמות ההשפעה הקתולית בארצם. 
בעקבות ריב עם אחד האצילים הפולנים בוגדאן נתפס ונכלא על ידי אותו אציל. מתנגדיו ניצלו את המצב והתלוננו נגדו בפני הסולטאן העות'מאני. גם הטורקים לא רוו נחת מקשריו של השליט הצעיר עם פולין והחליטו להחליפו בחודש מאי 1572 ביואן, שיתפרסם בהיסטוריה הרומנית כיואן וודה האיום או האמיץ.

==נדודיו==
בוגדאן נמלט בהתחלה לחוטין אצל הפלטין הפולני ייז'י יאזלובייצקי.
נרדף על ידי שליט טרנסילבניה אישטוואן באטורי, נמלט קודם לווינה, אחר כך לדרזדן, לפריז ולקופנהגן.
בסוף נדודיו הגיע למוסקבה. מספרים שבסביבות שנת 1575 הצאר הרוסי איוון האיום האשים אותו בכפירה, הורה שייתפר בתוך שק ושיושלך למים.

==אשתו וצאצאיו==
בוגדאן לפושניאנו היה נשוי החל משנת 1571 בערך לאחות של האציל הפולני קספר פאניצ'בסקי.
לזוג נולד בן, אלכסנדרו, שעלה מאוחר יותר על כס מולדובה וולאכיה ונודע בשם אלכסנדרו הרע. 

==קישורים חיצוניים==

* [http://www.scribd.com/doc/77626776/5/Principatul-autonom-al-Transilvaniei גאורגה פונגה -ההיסטוריה של הרומנים בימי הביניים, חינוך בהתקשרות, כרך ב, אוניברסיטת א.י. קוזה, יאשי 2005-2006]
Gheorghe Pungă Istoria medievală a românilor, vol.2, Universitatea Al.I.Cuza, Iaşi 

==הערות שוליים==

קטגוריה:שליטי נסיכות מולדובה
קטגוריה:ילידי 1555
קטגוריה:נפטרים ב-1574
חיים ליף

חיים לִיף (באנגלית: Hayim Leaf; 27 בספטמבר 1912 – 2 במאי 1993) היה פרופסור, מבקר ספרות, מסאי, עורך ומחנך יהודי אמריקאי, מעורכי כתבי העת העבריים "בצרון", "הרופא העברי" ו"ניב", מרצה לספרות עברית בישיבה יוניברסיטי.

==קורות חיים==
נולד ב-27 בספטמבר 1912 בסְטָארוֹבִּין שברוסיה (כיום בבלארוס) כחיים ליפשיץ, בן לזלמן ודבורה (חיניץ) ליפשיץ. בשנת 1928, בהיותו נער, היגר לארצות הברית.

בשנת 1933 קיבל תעודת הוראה בישיבה יוניברסיטי, ואחר כך קיבל שם תואר ראשון בשנת 1945 ותואר שני ב-1951. בשנת 1968 קיבל מהישיבה יוניברסיטי תואר דוקטור בספרות עברית, על הדיסרטציה הקדשה: "ד"ר פינחס חורגין: המחנך, העסקן, הסופר והחוקר".
ליף הצטרף לסגל הישיבה יוניברסיטי בשנת 1942, ונמנה עמו 36 שנה עד פרישתו כפרופסור לספרות עברית.

ערך במשך כשלושים שנה את הרבעון העברי "בּצָּרון", כתב עת ספרותי. כן ערך יחד עם נעמי בן-אשר את "The Junior Jewish Encyclopedia" ("האנציקלופדיה היהודית לצעירים"), וזכה על כך ב-Jewish Book Award בשנת 1958.

היה נשוי לאֶמה חוה לבית זוסקינד, עובדת סוציאלית ילידת וינה, שהיגרה לארצות הברית לאחר האנשלוס ב-1938.

חיים ליף נפטר בשנת 1993 בבית האבות ובית החולים הגריאטרי היהודי בברונקס שבניו יורק, עקב סיבוך של שבץ שלקה בו בשנה שלפני כן, בן 79 במותו. הותיר אחריו את אשתו, בן ובת וכן נכדים.

==קישורים חיצוניים==
* 
* 
* 
* [http://www.worldcat.org/identities/lccn-n80-12994 חיים ליף] באתר worldcat
* 
* [http://www.nytimes.com/1993/05/06/obituaries/dr-hayim-leaf-79-hebrew-scholar-dies.html Dr. Hayim Leaf, 79, Hebrew Scholar, Dies], New York Times, May 6, 1993
* 

==הערות שוליים==

קטגוריה:סופרים יהודים אמריקאים
קטגוריה:בעלי תואר דוקטור מישיבה יוניברסיטי
קטגוריה:חוקרי ספרות עברית
קטגוריה:חוקרי ספרות יהודים אמריקאים
קטגוריה:אנשי חינוך יהודים אמריקאים
קטגוריה:עורכי עיתונים בשפה העברית
קטגוריה:עורכי עיתונים יהודים אמריקאים
קטגוריה:אנציקלופדיסטים יהודים
קטגוריה:מבקרי ספרות יהודים
קטגוריה:יהודים בלארוסים
קטגוריה:תרבות עברית בארצות הברית
קטגוריה:אמריקאים שנולדו ב-1912
קטגוריה:אמריקאים שנפטרו ב-1993
מסע העסקים של אבא

מסע העסקים של אבא (בסרבו-קרואטית: Otac na službenom putu, Отац на службеном путу) הוא סרט קולנוע יוגוסלבי משנת 1985 של במאי הקולנוע הסרבי אמיר קוסטוריצה על פי תסריטו של המשורר עבדולה סידראן (Abdulah Sidran).

==עלילה==
עלילת הסרט מתרחשת ביוגוסלביה שאחרי מלחמת העולם השנייה ומסופרת דרך עיניו של נער צעיר בשם מאליק. אביו מסה (Mesa) נחשד כעובד בקומינפורם ונשלח למחנה עבודה לאחר שהעיר באופן רשלני על קריקטורה בעיתון פוליטי. 

הסרט מתחיל ביוני 1950 עם עובדי אדמה מקומיים השרים סרנדה מקסיקנית כיוון שבטוח יותר לשיר בשפה זו. והילדים מטפסים על עצים ומשחקים. הסרט מתרחש מתוך הפרספקטיבה של הילד מאליק, שאימו מספרת לו כי אביו נמצא במסע עסקים. מאליק גם סובל מסהרוריות כרונית.

לאחר זמן מה, אשתו וילדיו של מסה מצטרפים אליו בעיר זבורניק (Zvornik) ומאליק פוגש את מאסה (Maša), בתו של רופא רוסי. הוא מתאהב בה, אולם בפעם האחרונה שהוא רואה אותה, היא נלקחת על ידי אמבולנס.

בחתונה של דודו מצד אימו זיג'ה (Zijah), מאליק עד לפרשיית אהבים של אביו עם טייסת, שמאוחר יותר מנסה להתאבד באמצעות הכבל המשמש להדחת המים באסלה.

==פרסים==
*פסטיבל קאן: פרס דקל הזהב ופרס FIPRESCI של איגוד מבקרי הקולנוע לשנת 1985.
*מועמד לפרס אוסקר לסרט הזר הטוב ביותר לשנת 1985.

== קישורים חיצוניים ==
* 

* , 

==הערות שוליים==

קטגוריה:סרטי 1985
קטגוריה:סרטי אמיר קוסטוריצה
קטגוריה:סרטי דרמה
קטגוריה:סרטים יוגוסלביים
Avira

Avira (השם המלא:Avira Operations GmbH & Co. KG) היא חברה גרמנית המפתחת ומשווקת תוכנות אבטחה למחשב ה־PC. החברה משווקת אנטי וירוס למחשב. התוכנה קיימת בגרסה חינמית ובשתי גרסאות תמורת תשלום.

Avira נחשבת לבעלת פופולריות גבוהה מבין תוכנות האנטי וירוס השונות, ועל פי נתוני החברה, משתמשים בה ברחבי העולם למעלה ממאה מיליון בני אדם.
Avira תומכת במגוון מערכות הפעלה, ובהן לינוקס וחלונות. 

Avira מבוססת על מנוע האנטי-וירוס שנודע בשם "Luke Filewalker", והושק לראשונה בשנת 1988.

התוכנה בודקת עדכונים מדי יום כברירת מחדל ומתקינה אותם.

הגרסה החינמית מציגה למשתמש מדי יום פרסומת המציעה לשדרג לגרסה בתשלום (nag screen). בגרסאות שבתשלום, Avira Antivirus Premium ו-Avira Internet Security, נכללות אפשרויות נוספות שאינן קיימות בגרסה החינמית כגון יצירת תקליטור אתחול להצלת המחשב במצבי קריסה שונים והגנה לתיבת המייל.

גרסת הפרו של Avira קבלה ב-2018 ציונים מעולים (Advanced+) במבחני AV-Comparatives מבחינת ההגנה על מחשב המשתמש, וציון טוב (Advanced) בשאלת המעמס שהיא מטילה על המחשב.

==קישורים חיצוניים==

* 

קטגוריה:חברות אבטחת מחשבים
קטגוריה:תוכנות אנטי-וירוס
המכון הישראלי לאנרגיה ולסביבה

המכון הישראלי לאנרגיה ולסביבה (לשעבר "מכון הנפט") הוקם בתל אביב בשנת 1964, כדי לקדם ולהגביר את הידע הטכנולוגי והכלכלי בנושאי נפט ואנרגיה בישראל. בשנת 1973 הוקם בו בית הספר ללימודי נפט ואנרגיה. פעילות המכון כוללת מעבדה לבדיקה סביבתית, מרכז מידע, מרכז לימוד, קונגרסים וסמינרים בנושא נפט ואנרגיה. המכון מייעץ גם לחברות וארגונים פרטיים. 

== היסטוריה ==
מכוני נפט שניהלו פעילויות מחקריות וחינוכיות בנושאי השימוש בנפט התקיימו במדינות שונות ובתחילת שנות ה-60 של המאה ה-20 עלה הרעיון להקים מכון נפט ישראלי. כנס לייסוד מכון הנפט התקיים בנוכחות לוי אשכול, שר האוצר, ביוני 1963 וסימפוזיון ראשון של המכון התקיים בספטמבר 1963. באפריל 1964 אושרה הקמת המכון באופן רשמי על ידי ועדת השרים לענייני כלכלה ובאוגוסט 1964 נבחרו מוסדות המכון בו יוצגו חברות הנפט, צרכניות הנפט הגדולות והממשלה, שנציגה, צבי דינשטיין, היה יו"ר מועצת המנהלים של המכון.

משרדי המכון פעלו באופן זמני במקומות שונים עד חנוכת משכנו הקבוע של המכון ברמת אביב באפריל 1966. משכנו של המכון הוקם בתרומת איל הנפט האיטלקי יהודי, אלכסנדר מילמן על שטח שהוקצה על ידי עיריית תל אביב. 

במאי 1968 נחנכה הספרייה של מכון הנפט ובמרץ 1969 נחנכו מעבדות של מכון הנפט. באוקטובר 1970 הונחה אבן פינה לבית הספר ללימודי נפט, בסמוך לבניין המכון. בית הספר נחנך ביוני 1973.

==מנהלים==
יו"ר מועצת המנהלים של המכון מאז ייסודו ועד סוף שנות ה-70 היה צבי דינשטיין. כסגנו כיהן עמנואל רסין ומנהל המכון היה מנחם חן. בשנת 1981 פרש חן לגמלאות והחליף אותו תא"ל (מיל.) חיים ודאי. המנכ"ל הנוכחי הוא יוסי אריה. 

בשנים 1991-2000 כיהן צבי זמיר כיו"ר המכון ובשנת 2000 החליף אותו יאיר רותם, שכיהן עד תחילת שנת 2003. בשנים 2003-2012 כיהן כיו"ר המכון עמיר מקוב, ובשנת 2012 החליפו יוסי רוזן, היו"ר הנוכחי.

== ביקורת ==
המכון ספג ביקורת ממדענים ופעילי על הטעיית הציבור הרחב, כי הוא ארגון שרק נחזה להיות מכון סביבתי, על אף שאינו עוסק כלל בסביבה ואינו מקדם מדיניות סביבתית אלא להפך, מקדם שריפת נפט ודלקים פוסיליים על פני אנרגיות מתחדשות.<ref></ref> כן נטען כי המכון הוא למעשה לובי של החברות המזהמות ביותר בישראל, כמו חברות הדלקים המאובנים, בתי הזיקוק והתעשיות הפטרוכימיות המזהמות, והוא עוסק בקידום האינטרסים של החברות בענייני רגולציה וגם בענייני יחסי ציבור ותדמית.<ref></ref>

בתגובה לטענות כי בניגוד למשתמע משמו של המכון המרמז כי מדובר בארגון סביבה הפועל למען הציבור, הרי שבפועל מדובר בגוף המופעל על ידי החברות המזהמות ולמענן, הודיע העיתון הכלכלי "גלובס" כי למאמרים אשר יפורסמו בעיתון על ידי מנכ"ל המכון, יתווסף גילוי נאות בנוסח זה: "הכותב הוא מנכ"ל המכון הישראלי לאנרגיה וסביבה, המייצג בין היתר חברות עם אינטרסים עסקיים בתחום הדלק".<ref></ref> 

== קישורים חיצוניים ==
* 
*

==הערות שוליים==

אנרגיה
קטגוריה:רמת אביב
קטגוריה:רחוב חיים לבנון
קטגוריה:ישראל: אנרגיה
פול הוגאן

בובה של הוגאן בתפקיד קרוקודיל דנדי
 פול הוגאן (באנגלית: Paul Hogan; נולד ב-8 באוקטובר 1939) 
הוא שחקן וקומיקאי אוסטרלי. הוגאן זכה בפרס גלובוס הזהב בשנת 1986 על תפקידו בקומדיה האוסטרלית "קרוקודיל דנדי" ואף היה מועמד לפרס אוסקר לתסריט המקורי הטוב ביותר. באותה השנה, זכה בתואר חבר מסדר אוסטרליה, ובשנת 1985 נבחר לאיש השנה של אוסטרליה .

==ביוגרפיה==
הוגאן נולד בעיירה ליגת'ינג רידג' שבמדינת ניו סאות' ויילס, אוסטרליה וגדל בפרבר גרנוויל שבמערב סידני. 
בצעירותו עבד כצבע על גשר נמל סידני. החל את דרכו בתעשיית הבידור האוסטרלית בסדרה "רומן נוכחי" ובסדרה הקומית הקרויה על שמו, "המופע של פול הוגאן", אותה גם כתב. 

ב-1985 הופיע הוגאן במיני סדרת המלחמה "Anzacs" אודות פעילותו של צבא אוסטרליה במלחמת העולם ה-1. באותה שנה נבחר לאיש השנה באוסטרליה וקיבל תואר אבירות אוסטרלית.

להוגאן חמישה ילדים מאשתו הראשונה נולין אדוארדס ממנה התגרש פעמיים, וילד אחד מנישואיו השניים לשחקנית האמריקאית לינדה קוזלווסקי איתה שיחק ב"טרילוגיית קרוקודיל דנדי".

==קריירה קולנועית==
הוגאן התפרסם לעולם בשנת 1986 בקומדיית ההרפתקאות האוסטרלית המצליחה אותה כתב "קרוקודיל דנדי".
הופעתו בסרט בתפקיד היערן מייקל "קרוקודיל" דנדי זיכתה את הוגאן בפרס גלובוס הזהב על הופעה קומית/מוזיקלית, בנוסף הועמד לפרס אוסקר לתסריט המקורי הטוב ביותר ולשני פרסי באפט"א.
בשנת 1987 נבחר הוגאן להנחות את טקס האוסקר ביחד עם זוכת האוסקר גולדי הון והקומיקאי צ'בי צ'ייס.
ב-1988 חזר לגלם את התפקיד המפורסם של מייקל "קרוקודיל" דנדי בסרט ההמשך המצליח "קרוקודיל דנדי 2", שאותו כתב ביחד עם בנו ברט הוגאן.

ב-1990 המשיך את שיתוף הפעולה שלו עם הבמאי האוסטרלי ג'ון קורנל, איתו עבד בשני סרטי קרוקודיל דנדי ושיחק בקומדיה האמריקאית הראשונה שלו "אוטוטו מלאך".
ב-1994 הפיק וכתב את המערבון "ג'ק וגמרנו", בו שיחק בתור פורע חוק אוסטרלי לצידם של זוכה האוסקר קובה גודינג ג'וניור והשחקנית בוורלי ד'אנג'לו.
ב-1996 שיחק בסרט הילדים "פליפר" לצידו של אלייז'ה ווד בתחילת דרכו.
ב-2001 הפיק, כתב והופיע בחלק האחרון בטרילוגיית ההרפתקאות "קורקודיל דנדי", "קרוקודיל דנדי בלוס אנג'לס".
לאחר יציאת הסרט פתח הוגאן הליך משפטי כנגד איגוד התסריטאים האמריקאי בטענה ששמו לא הוצג בקרדיטים כתסריטאי הסרט.
בשנים האחרונות שיחק בקומדיות האוסטרליות "שותפים זרים למיטה" ו"צ'ארלי ובוטס".

== פילמוגרפיה נבחרת ==
* קרוקודיל דנדי (1986)
* קרוקודיל דנדי 2 (1988)
* אוטוטו מלאך (1990)
* ג'ק וגמרנו (1994)
* פליפר (1996)
* קרוקודיל דנדי בלוס אנג'לס (2001)
* שותפים זרים למיטה (2004)
* צ'ארלי ובוטס (2009)
*האחד והיחיד מר דנדי (2020)

==קישורים חיצוניים==

* 
* 

==הערות שוליים==

קטגוריה:שחקני קולנוע וטלוויזיה אוסטרלים
קטגוריה:מנחי האוסקר
קטגוריה:מסדר אוסטרליה: חברים
קטגוריה:זוכי פרס איש השנה של אוסטרליה
קטגוריה:זוכי פרס גלובוס הזהב: קולנוע: שחקן ראשי בקומדיה או בסרט מוזיקלי
קטגוריה:אוסטרלים שנולדו ב-1939
ארכלאוס (פילוסוף)

ארכלאוס (ביוונית: Ἀρχέλαος) היה פילוסוף יווני בן המאה ה-5 לפנה"ס. מוצאו כנראה מאתונה. היה תלמידו של אַנַכְּסָגוֹרָס והסכים לרוב שיטתו, אם כי בנקודות מסוימות נטה אחרי הפילוסופים האיונים ואחרי אֵמְפֵּדוֹקְלֶס.

לפי ג'ון ברנט ומספר היסטוריונים נוספים סוקרטס היה בין תלמידיו.

==קישורים חיצוניים==
* 

קטגוריה:פילוסופים קדם-סוקרטים
אצטדיון טוטו עכו

אצטדיון טוטו עכו הוא אצטדיון כדורגל, הנמצא בעיר עכו, ומשמש כמגרשה הביתי של קבוצת הפועל עכו. האצטדיון ממוקם בכניסה הדרומית לעיר, בסמוך לצומת עין המפרץ.

האצטדיון מכיל 5,000 מקומות ישיבה בשני יציעים מקורים, ארבעה חדרי הלבשה, חדרי שירות נוספים ובנוסף 1,000 מ"ר של שטחי מסחר. הקמתו של אצטדיון הכדורגל בעלות של כ-50 מיליון שקלים התאפשרה לאחר שיתוף פעולה בין עיריית עכו ובין המועצה להסדר ההימורים בספורט, רכבת ישראל, משרד התחבורה והמשרד לפיתוח הנגב והגליל.

==היסטוריה==
מגרשה הביתי של הפועל עכו במשך שנים רבות היה האצטדיון העירוני עכו המכונה "אצטדיון נפוליאון" בשל מיקומו בגבעת נפוליאון. בתחילת שנות ה-2000 נהרס היציע המערבי באצטדיון לטובת פרויקט של רכבת ישראל. לאחר הריסת היציע נפסל האצטדיון לשימוש במשחקי ליגה ומאז הוא משמש כמגרש האימונים של הקבוצה. עד לפתיחת האצטדיון החדש, שחלק מהמימון להקמתו הגיע מרכבת ישראל כפיצוי על האצטדיון הישן, נאלצה הפועל עכו להעביר את משחקי הבית שלה לערים אחרות.

האצטדיון נחנך ב-4 בספטמבר 2011 לאחר כשנתיים וחצי של בנייה, במשחק ידידות של הפועל עכו נגד אלופת הליגה, מכבי חיפה, אשר הסתיים בתוצאה 2:0 לטובת חיפה.

המשחק הרשמי באצטדיון נערך במסגרת ליגת העל ב-12 בספטמבר 2011, בין הפועל עכו להפועל באר שבע. המשחק הסתיים בניצחון 0–2 להפועל עכו.

בתאריכים שבין ה-30 ביולי 2016 ועד ל-6 באוגוסט באותה שנה, בשל אי קבלת אישורים מהמנהלת לאירוח באצטדיונים כמו סמי עופר, עירוני ק"ש ודוחא, נאלצו הקבוצות הביתיות להתארח זמנית באצטדיון טוטו עכו, והאצטדיון שבר שיא של ארבעה משחקים בשבוע אחד.

בעונת 2016/17 קבוצת הפועל רובי שפירא חיפה שיחקה באצטדיון.

בעונת 2017/18 קבוצת הפועל קריית שמונה שיחקה באצטדיון באופן זמני בעקבות שיפוצים באצטדיון עירוני קריית שמונה.

== גלריה ==
<gallery>
קובץ:Acre Municipal Stadium (11 April,2015).XI.jpg|היציע המרכזי, אפריל 2015
קובץ:טוטו עכו במהלך משחק של הקבוצה הביתית נגד הפועל ב"ש, ספטמבר 2015.jpeg|יציע האורחים, ספטמבר 2015
</gallery>

טוטו עכו - תמונת פנורמה מיציע המארחים

==קישורים חיצוניים==

==הערות שוליים==

עכו
קטגוריה:עכו: מבנים
קטגוריה:עכו: ספורט
קטגוריה:הפועל עכו
ממשלת המעבר הפדרלית של סומליה

ממשלת מעבר פדרלית (בסומלית: Dowladda federaalka kumeelgaarka) הייתה הממשל המוכר על ידי מרבית מדינות העולם כממשלת רפובליקת סומליה בין השנים 2004 ל-2012. הממשלה נוסדה כאחת מן המוסדות הפדרליים הזמניים של הממשלה על בסיס כתב האמנה הפדרלי הזמני, שאושר בנובמבר 2004 על ידי הפרלמנט הפדרלי הזמני.

ממשלת המעבר הפדרלית נוהלה על ידי ראש הממשלה ותחת נשיא המדינה. הממשלה מנהלת את המדינה החל מ-2004 בשל המצב הביטחוני הרגיש במדינה, שמרבית האזורים בה נמצאים בשליטת כנופיות וארגוני טרור שמיוחסים להם קשרים עם ארגון הטרור אל-קאעידה.

הממשלה נאבקה בארגון הטרור א-שבאב, ומגובה על ידי כוחות האו"ם, האיחוד האפריקאי וארצות הברית, זאת בניסיון לשחרר את כל אזור דרום סומליה הנמצא בשליטתו המוחלטת של הארגון.

באוגוסט 2011 ממשלת המעבר הצליחה להשתלט על כל מוגדישו, לאחר קרבות קשים מול ארגוני הטרור והכנופיות השונות. בספרמבר 2012 כוננה מערכת ממשל חדשה המבוססת על משטר נשיאותי למחצה ונבחר נשיא חדש, חסן שייח מחמוד. 

== ההכרה הבינלאומית ==
הנציגויות הדיפלומטיות של סומליה כיום
ממשלת המעבר הפדרלית הוכרה על ידי מרבית מדינות העולם בתור הממשלה השלטת במדינה, חרף חוסר יכולתה המעשית לעשות כן. סומליה היא חברה באומות המאוחדות, באיחוד האפריקאי למרות חיכוכים עם הארגון על כוונתו לצרף גם את סומלילנד כחברה מן המניין. סומליה היא ממייסדות ארגון הוועידה האסלאמית.

ממשלת המעבר הפדרלית מחזיקה ב-19 שגרירים במדינות אחרות. אתיופיה מחזיקה בשגרירות משלה במוגדישו וקונסוליות בסומלילנד ובפונטלנד. בדצמבר 2010 ג'יבוטי פתחה מחדש את השגרירות שלה. שנה אחר כך עשתה זאת גם הודו, לאחר 20 שנות שיתוק דיפלומטי בין שתי המדינות עקב המצב הביטחוני. ב-2011 איטליה ובריטניה הודיעו כי יפתחו מחדש את השגרירויות שלהן במדינה.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:סומליה: פוליטיקה
שכונת נשאשיבי

הכניסה המערבית לשכונה, ו"וילה נשאשיבי" - מהבתים הראשונים של השכונה. נבנה בין השנים [[1911-1918 על ידי פח'רי נשאשיבי. שימש את עבדאללה מלך ירדן בביקוריו בירושלים (צולם ב-2010), הצד שרואים מרחוב שמעון הצדיק]]
הבית של פח'רי נשאשיבי. הכניסה והצד שרואים מדרך שכם.
שכונת נשאשיבי היא שכונה היסטורית בשכונת שייח' ג'ראח בירושלים שהקימה משפחת אל-נשאשיבי, מהמשפחות המובילות בחברה הערבית בסוף השלטון העות'מאני בארץ ישראל ובימי המנדט הבריטי.

במחצית השנייה של המאה ה-19. בני משפחת נשאשיבי היו סוחרים ובעלי קרקעות בכפרים יאלו וזכריא, שאותן החכירו לפלאחים אריסים, תמורת ממון ותוצרת חקלאית.

הגאוגרף יהושע בן אריה מתאר את "הגרעין העיקרי" של שכונת שייח' ג'ראח ב"בתיהן של משפחות נשאשיבי וג'ראללה".

ראשיתם בשטח בן 50 דונם אותו רכש ח'אג ראשיד אל נשאשיבי מתושב הכפר ליפתא בעבור סוס גזעי ו-120 לירות טורקיות. בשטח זה בנה בית מאבן ירושלמית; כמקובל בבנייה אז, עובי הקירות, הגיע למטר וחצי ובין האבנים הונחו עפר וסיד; ותקרת הקומה הראשונה של הבית הייתה מקומרת, וחוזקה בתמוכות ברזל (רילסים; אנגלית: rails), והגג כוסה ברעפים. לימים הבית נהרס, וכיום ניצב בו "מלון אמבסדור". במשך השנים, הצטרפו קרובי משפחה, בהם בניו, אחיו וקרובים נוספים, לבנייה בסמוך אל הבית, ועל כן נקרא המתחם "שכונת נשאשיבי".

== בתים שהיו בבעלות המשפחה במערב העיר ==
בית הגא ראשיד נשאשיבי, הידוע היום כ[[בית טיכו (2008)]]
בני נשאשיבי הקימו בתי פאר ענקיים, גם במערב ירושלים באזור שכונת החבשים: בין הרחובות אתיופיה (בשמו כיום), והנביאים; באחד מבתי נשאשיבי, ברחוב אתיופיה 11, התגורר במשך מספר שנים עד מותו ב-1922 אליעזר בן-יהודה. גם בית מספר 13 ברחוב אתיופיה היה אחד מבתי נשאשיבי, ובמרכז העיר נבנה בית הגא ראשיד נשאשיבי, הידוע כיום כבית טיכו.

==לקריאה נוספת==
* 
* 
* דוד קרויאנקר, אדריכלות בירושלים, הבנייה הערבית מחוץ לחומות, ירושלים: מכון ירושלים לחקר ישראל, הוצאת כתר, 1985.

==קישורים חיצוניים==
* [http://gdudmoria.wordpress.com/סיפורו-של-הגדוד/שער-שני-קרבות-מכריעים/ז-המפנה/ על קרבות בשכונת נשאשיבי] באזור שייח ג'ארח במלחמת העצמאות, באתר עמותת ותיקי גדוד מוריה

==הערות שוליים==

*
קטגוריה:ירושלים: שכונות
דלתא E

הדלתא E או תור-דלתא E הוא משגר לוויינים אמריקאי ששימש לשיגור 23 לוויינים בשנים 1965 עד 1971. המשגר הוא מסדרת טילי הדלתא.

שלבו הראשון של המשגר היה טיל תור-DSV-2C שנוספו לו שלושה מאיצים מסוג קסטור-1. שלבו השני של המשגר היה שלב דלתא E (שהיה שיפור של שלב הדלתא המקורי) והשלב השלישי היה שלב אלטאיר-2 או FW-4D (דלתא E1). שישה שיגורים בוצעו בתצורת דלתא E ו17 בתצורת דלתא E1.

השיגורים בוצעו או ב-LC-17 מנמל החלל קייפ קנוורל או ב-SLC-2E מבסיס חיל האוויר ונדנברג. כל השיגורים הושלמו בהצלחה.

==ראו גם==
*משגר לוויינים

==קישורים חיצוניים==

* [http://astronautix.com/lvs/deltae.htm Encyclopedia Astronautica Delta E (אנגלית)]

קטגוריה:סדרת טילי דלתא
דלתא G

הדלתא G או תור-דלתא G היה משגר לוויינים אמריקאי ששימש לשיגורם של 2 לוויני מחקר ביולוגיים. הטיל הוא בן למשפחת טילי הדלתא.

הדלתא G היה נגזרת של הדלתא E אך בעל שני שלבים בלבד. שלבו הראשון של המשגר היה טיל תור-DSV-2C שנוספו לו שלושה מאיצים מסוג קסטור-1. שלבו השני של המשגר היה שלב דלתא E (שהיה שיפור של שלב הדלתא המקורי).

השיגורים בוצעו ב-LC-17 מנמל החלל קייפ קנוורל והושלמו בהצלחה.

==ראו גם==
*משגר לוויינים

==קישורים חיצוניים==

* [http://astronautix.com/lvs/deltag.htm Encyclopedia Astronautica Delta G (אנגלית)]

קטגוריה:סדרת טילי דלתא
דלתא J

הדלתא J או תור-דלתא J היה משגר לוויינים אמריקאי ששימש בשיגור יחיד של הלוויין אקספלורר 38. הטיל הוא בן למשפחת טילי הדלתא.

הדלתא J היה נגזרת של משגר הדלתא E. היו לו אותם שני שלבים ראשונים (שלב ראשון: טיל תור-DSV-2C שנוספו לו שלושה מאיצים מסוג קסטור 1 במשגר הדלתא E. שלב שני: שלב דלתא E) אך השלב השלישי (אלטאיר 2) הוחלף בשלב חזק יותר בעל מנוע סטאר-37D.

השיגור בוצע ב-SLC-2E מבסיס חיל האוויר ונדנברג ב-4 ביולי 1968 והביא בהצלחה את הלוויין אקספלורר 38 למסלול לווייני בינוני.

==ראו גם==
*משגר לוויינים

==קישורים חיצוניים==

* [http://astronautix.com/lvs/deltaj.htm Encyclopedia Astronautica Delta J (אנגלית)]

קטגוריה:סדרת טילי דלתא
ירח כחול

ירח כחול הוא שם הניתן למופע ירח מלא בשני מקרים שונים - ירח כחול חודשי וירח כחול עונתי. למרות שמו, בפועל אין צבע הירח שונה במועדים אלה.

==ירח כחול חודשי==
על פי רוב, ירח מלא מופיע רק פעם אחת במהלך חודש. ההפרש בין מופעים של ירח מלא הוא 29.5 ימים. בלוח שנה שמשי, בו החודשים לא מבוססים על הירח, מחזור הירח זז בכל חודש. בלוח הגרגוריאני מרבית החודשים הם בני 30 או 31 יום, כך ששני ירחים מלאים יכולים ליפול בחודש אחד. המאורע הזה מתרחש כל שנתיים וחצי בממוצע. בלוחות שנה ירחיים או ירחיים-שמשיים, כגון העברי, המוסלמי או הסיני הדבר לא אפשרי.

==ירח כחול עונתי==
מופע ירח מלא שלישי בעונה קלנדרית שבה ארבעה מופעי ירח מלא.

== ירח כחול נראה ==
קיימת תופעה בה פליטה של גזים לאוויר הלילה משנה את תכונות האופטיות שלו, כך שהירח נראה גוון כחול. ירחים כחולים הופיעו בשנת 1983, לאחר התפרצותו של הר הגעש אל צ'יצ'ון (El Chichon) במקסיקו. כמו כן נתקבלו דיווחים על ירחים כחולים, שהופיעו אחרי ההתפרצות סנט הלנס ב-1980 ופינטובו ב-1991 ובעקבות שריפות שהשתוללו בביצות באלברטה ב-1950.

== מקור השם ==
האמריקאים הילידים חילקו את השנה לפי מופעי הירח המלא, כאשר בכל שנה יש 12 ירחים מלאים, ובכל עונה יש 3 ירחים מלאים. השמות שניתנו לכל ירח מלא היו קשורים לזמן ולעונה שבה הופיע. כדי שלוח השנה לא ישתבש בשנה שבה יש 13 ירחים מלאים, נחשב הירח הכחול כירח יוצא דופן ולכן קיבל שם שונה מהשאר (בדומה לשנה מעוברת בלוח השנה העברי). גם החוואים האמריקאים אימצו שיטה זו והיא הפכה להיות נפוצה במאה ה-19 וה-20.

מקור השם הוא (כנראה) לא הצבע הכחול אלא המילה "belewe" שמשמעותה "לבגוד". בנצרות, התענית שלפני חג הפסחא נקבעת לפי הירח המלא האחרון של החורף, ומסתיימת בירח המלא הראשון של האביב. לכן אם יופיע ירח כחול בין שני אירועים אלה הירח כאילו "בוגד" במאמינים וגורם להם לצום חודש נוסף.

==ראו גם==
* הירח
* כדור הארץ

==קישורים חיצוניים ==

* [http://www.hayadan.org.il/blue-moon-140704 ירח כחול באתר הידען]
* 
* 
* 

== הערות שוליים ==

קטגוריה:אסטרונומיה
קטגוריה:הירח
דלתא L

הדלתא L או תור-דלתא L היה משגר לוויינים אמריקאי ששימש לשיגור שני לווייני מחקר ב-1969 ו-1972. הטיל הוא בן למשפחת טילי הדלתא.

הדלתא L היה משגר בעל שלושה שלבים. השלב הראשון היה Long Tank Thor שהיה נגזרת של טיל התור שנוספו לו שלושה מאיצים מסוג קסטור 2. השלב השני היה שלב דלתא E והשלב השלישי היה שלב FW-1D.

השיגור הראשון בוצע ב-27 באוגוסט 1969 ב-LC-17A מנמל החלל קייפ קנוורל אך בעקבות כשל במערכת ההידראולית של הטיל נאלצו להפעיל את מערכת ההשמדה העצמית של הטיל כ-383 שניות לאחר השיגור. השיגור השני בוצע ב-31 בינואר 1972 בSLC-2E מבסיס חיל האוויר ונדנברג והושלם בהצלחה.

==ראו גם==
*משגר לוויינים

==קישורים חיצוניים==

* [http://astronautix.com/lvs/deltal.htm Encyclopedia Astronautica Delta L (אנגלית)]

קטגוריה:סדרת טילי דלתא